JohanHeinsen/ENO huggingface dataset:
Viborger Samler, 1843-02-09
Udenlandske Efterretninger. Storbritannien og Jrland. London, den 31te Jan. Forberedelserne til Sammenkaldelsen af the imperial Parliament, nærme sig deres Ende. Throntalen er udkastet, discuteret, og vil i Morgen i det sammenkaldte Cabinetsconseil vorde forelagt Dronningen. At Talen ved kongelige Commissairer skal meddeles Parlementet, er allerede omtalt; kun ugjerne, og efter sin Læges udtrykkelige Begjering har Dronningen besluttet, ei selv at holde Talen. Af de egentlige Whigs har Ministeriet, neppe Meget at befrygte; men derimod turde dets Kamp med det, vel i Antal langt ringere, radicale Parti blive yderst alvorlig. Sidstnævnte Fraction støtter sig paa den Dag for Dag voxende Anti-Corn-Law - League, der isærdeleshed synes at have sit Hovedsæde i Manchester. Overalt, isærdeleshed i det nordlige England, holdes Forsamlinger til Fordeel for de bestaaende Kornloves fuldkomne Ophævelse. Næsten dagligen holder Liguen sine Forsamlinger paa Raadhuuset i Manchester. 500 Geistlige skulle have forsikkret the League om deres Deeltagelse; vel have Lorderne Ducie, Westminster, Kinnaird, Carlisle, Clarendon, Radnor og mange andre høitstillede Mænd ikke givet personligt Møde i de hidtil afholdte Forsamlinger, men i deres Undskyldningsskrivelser have de forsikkret the League om deres virksomme Bistand for at fremme dens Hensigter. Om nu Sir Rob. Peel imod denne stærke og vægtige Opposition vil kunne blive sin, efter the Standard gjentagne, Beslutning tro: "Ei at vige et Fingersbred mere maa den nærmeste Fremtid lære. En mægtig Bundsforvandt have hans Modstandere, i de fattigere Classer, hvis Nød er saa stor, at den kun kan lindres ved radicale Midler. – Atter føres stærke Klager over Næringsløshed i de arbeidende Districter; i den forhen blomstrende Manufacturstad Paisley er Nøden stegen til en saadan Høide, at Fattigcommissionen har fundet sig sat i den sørgelige Nødvendighed – da Fattigskatten er saa enorm høi, at der ikke er at tænke paa en yderligere Forhøielse – at decretere, at for Fremtiden ingen af de derværende talrige Arbeidere fra Jrland vil kunne erholde Understøttelse af det Offentlige. Jøvrigt er den afgjort at Folkets Forarmelse vil vorde bragt paa Bane, og en alvorlig Discussion desangaaende finde Sted allerede i Husets første Møder.
Viborger Samler, 1843-02-09
Af en Yttring af Maughten til Politicommissair, Tierney, der – som det synes - har vidst at vinde Morderens Fortrolighed, maa man antage, at Maughten, har villet myrde Premierministeren og ikke den ulykkelige Secretair. (MNaughtens Ord til Tierney vare disse; "Det er Sir Rob. Peel, jeg har skudt, ikke sandt?") Flere Londoner-Blade ville vide, at Politiet tidligere har erholdt Meddelelser om Maughtens forvirrede mentale Tilstand, men ikke ændset disse.
Viborger Samler, 1843-02-09
En Jldebrand i Manchester har lagt 6 Pakhuse i Aske; Skaden anslaaes til 50,000 Lstl. – J London afbrændte Løverdagen den 28de Jan. Lord Hillsboroughs Hotel Upper-Grosvenor-Street. Flere Personer kom til Skade ved denne Brand.
Viborger Samler, 1843-02-09
Efter de sidste Beretninger fra New=York har en Lin(ikke Mandarinen, siger the Times) bragt en Bill indi Senatet, ved hvilken den militaire Occupation og Coloniseringen af Oregan=Districtet, angaaende hvilket der nu underhandles i London, bestemmes. Ved denne Billauctoriseres Præsidenten til at oprette en Linie af Militairposter i passende Afstande langsmed Floderne Missouri og Arkansas, og at anvise enhver Colonist 640 Acres med et Tillæg af 160, naar han er gift. Alle rede Jndledningen til denne Billaander en afgjort fiendtlig Tendents imod England, i det Lin antager som afgjort de forenede Fristaters Fordringer paa Oregan-Gebetet Skulde denne Bill blive antagen, da vilde det atter være forbi med den gode Forstaaelse imellem Storbritannien, og Nordamerica.
Viborger Samler, 1843-02-09
Frankerig. Paris's Dagpresse er sysselsat med den nye og store politiske Convertit – Lamartine. Courr. fran, anfører om Lamartine følgende Passus, tagen af en ministeriel "Journal: Man fortæller at da den afdøde store Statsmand Talleyrand eengang hørte Lamartines Roes omtale med Begeistring, skal han have saa til Thiers: "Tag Dem i Agt for denne politiske Drømmer! – J Mødet i de Deputeredes Kammer den 29de Jan, talte de Deputerede Ducos og Dugabe imod Adressen. Den almindelige Discussion om Adressen er endt, og de første Paragrapher af Adressendkastet ere antagne. Lovudkastet om Udnævnelsen af Statsraader sysselsætter Pairskammeret.
Viborger Samler, 1843-02-09
Krigsministeriet har bekjendtgjort flere Depescher fra Generalgouverneuren i Algerien. At dømme af disses Jndhold, er Sagernes Tilstand i Africa særdeles gunstig for de Franske. Abdel Kaders Stilling er ussel; den ene Stamme forlader ham efter den anden. (Men paa den anden Side straffer ogsaa Emiren de frafaldne Stammer med Strenghed, og det er af franske Efterretninger Kart, at Franskmændene ikke endnu ere istand til at sikkre de fra Emiren faldne Stammer imod hans Hevn.) – Turde man ikke antage, at disse gunstige Depescher tildeels staae i nøie beregnet Sammenhæng med Andragendet om en Supplementarcredit for hiin Provinds, hvilket med det Allerførste vil vorde forelagt de Deputeredes Kammer Man vil vide, at Bugeand først i Slutningen af April eller i Begyndelsen af Mai Maaned vil komme til Paris, naar Budgettet skal discuteres.
Viborger Samler, 1843-02-09
Spanien. Fra Barcelona gaae Efterretningerne indtil den 30te Januar. Generalcapitainen skal omsider have seet sig nødsaget til at give efter for Reclamationerne om længere Henstand med Contributionens Udredelse. Dog har han forbeholdt sig at indberette denne Sag til Regjeringen. Da Generalcapitainen begyndte med at udføre de Forholdsregler, hvormed han havde truet, bleve betydelige Summer indbetalte. Municipalitetet og Handelskammeret, der frygtede for at blive stillede for en Krigsret, havde tilstillet Generalcapitainen en Liste paa 200 Restanter. De forenede nordamericanske Fristater.
Viborger Samler, 1843-02-09
De aarlige Beretninger fra Gouverneurerne i Provindserne stemme deri temmelig overeens, at det er de enkelte Stater umuligt, at betale Renterne af deres Statsgield.
Viborger Samler, 1843-02-09
Provindsen Pennsylvaniens Statsgield udgjør c. 39 Mill. Dollars, og gribes ikke overordentlige Forholdsregler, kunne Renterne ikke dækkes. Staten Mischigans Statsgield udgjør 3 1/2 Mill. Dollars, Rentebetalingen ansees, for en Umulighed. Ohio har en Gield af 16 1/2 Mill. Dollars, dog har Regjeringen her Udsigt til at kunne udrede Renterne. Til den sørgelige Tilstand i Finantserne kommer endvidere en Mængde Bankerotter, af hvilke 7 af de meest betydelige i New-York beløbe sig til c. 700,000 Dollars. La-Plata=Staterne. Montevide, den 30te Novbr. Krigen udbreder sig mere og mere. FructuosoRivera, Ferrer og Lopez, Statholder i St. Fe, og Gen. Paz have sluttet et of- og defensivt Forbund. De Allierede ere tilsinds at fortsætte Krigen imod den forhadte Rosas. Rivera er udnævnt til General en chef over Hæren. De tvende Hære staae i Provindsen Entrerios, ligeover for hinanden. Gen. Oribe commanderer Hæren fra Buenos=Ayres.
Viborger Samler, 1843-02-09
The Times meddeler den udførlige Beretning om en Operation, som man i Hospitalet i Wellow har foretaget med en Person, medens denne laae i den maanetiske Søvn. Den Opererede var en Arbeider, 42 Aar gammel, paa hvem det ene Been skulde afsættes. Lægen, Dr. Topham, havde som et Forsog maanetiseret den Syge i flere Dage; derefter bløv Patienten atter med sit Samtykke maanetiseret den 22 Septbr. og man skred nu til Operationen, der varede i 20 Minuter, Efterat denne lykkelig var endt, blev han vækket. Paa Spørgsmaalet om han havde mærket Noget til Operationen, svarede han, at han erindrede sig en knasende Fornemmelse. uden Bevægelse havde han ligget i den maanetiske Søvn, og kun af og til udstødt et sagte Suk. Ogsaa den første Forbinding anlagdes under den maanetiske Søvn, uden at han vidste noget derom. Jøvrigt befandt Patienten sig meget vel. (Alt. Merc.)
Viborger Samler, 1843-02-09
Fra Köln meldes under 27de Januar, at Numeret af Rheinische Zeitung for 27de Januar ikke var udkommet, fordi Cenfor havde udstrøget saa meget, at der til at fylde Bladet (Censurhuller ere ikke tilladte) manglede Redactionen paa Stof. "Overhovedet hersker i vort herværende Tidende væsen en temmelig stor Forvirring. Den først for 7 Uger siden til interimistisk Censor udnævnte Assessor Wiethaus, underrettede igaar pludselig Regjeringspræsidenten og vedkommende Avisredactioner om at han nedlagde sit Censorembede og at han ikke engang vilde censurere de samme Aften udkommende Blade. Forgjeves søgte man at forandre hans sandsynligviis ved den befalede Overcensur fremkaldte, Beslutning, og Regjeringspræsidenten overdrog derfor umiddelbart derefter Aviscensuren til Consistorial- og Regjerings rand Grashof, en evangelisk Geistlig, der er ansat som Censor over større Skrifter. Denne har da raset saa frygteligen imod de i Tidenden indrykkede Artikler, at Bladet ikke engang behøvede at sendes til Overeensoren; thi det udkom slet ikke. Efter en Skrivelse fra Køln af 29de Jan. var der senere kun udkommet eet Numer af Rheinische Zeit. hvoraf det Halve bestod af Avertissementer. Den Chinesiske Keiser Kienlong ( 1799) var Digter. Engelske Blade meddele af ham en Ode over Theen. "Sæt, hedder det i dette lille Digt, et velindrettet og længe brugt Kar, fyldt med det reneste Krystalvand, over en sagte Jld, lad det koge indtil Dampen opstiger i en Sky, og gyd det derefter paa den meest udsøgte Thee i en Skaal af det fineste Porcellain. Naar den tykke deraf opstigende Sky bliver til en tynd paa Overfladen svømmende Taage, gud det da i en Kor, og tom Drikken! Den kostelige Roligheds Tilstand, en saadan Drik frembringer, kan kun føles, ikke beskrives."
Viborger Samler, 1843-02-09
Efterretningen om at Aguados uhyre rige Enke vil gifte sig, har bragt alle Pariser gamle og unge Lions i frygtelig Bevægelse; de opslide deres Fødder for at erholde hendes Haand - og hendes Millioner. Om Thiers circulerer følgende Mot.: "Min Mening om Mole er, at han ikke har nogen Mening." sagde Thiers til en Ven. Kunde han ikke sige det Samme om Dem – O net, skal Thiers have svaret, "Mening kan man ikke frakiende mig; thi jeg har kun altfor ofte skiftet den." Ex Kapudan Pascha Ahmed Fethi, der i Aaret 1839 blev Forræder imod sit Fædreland og førte den tyrkiske Flaade til Ægypten, er død. Rygtet vil vide, at han har faaet Gift. J ethvert Tilfælde er Mehemed Ali bleven en besværlig og kostbar Gjæst qvit; thi den Afdøde erholdt af Vicekongen en aarlig Pension af 1000 Pd. St. Den exiscopale Kirke i England deler sig i to Partier; yde Hvide, eller catholiserende Pusepiter, saakaldte af the Surplige (Messeskjorte, hvilke udgjøre Pluraliteten, thi iblandt 6000 Geistlige ere allerede i det mindste de 5000 Puseytter, og de "Sorte, saakaldte af den orthoder protestantiske Gown (Præstekjole), hvilke udgjøre det mindre Antal, men have det større Anhang, da John Bull ikke i synderlig høi Grad under Catholicismen. J een Sætning maa man give Pusepiterne Ret: Christendommen er ældre end Reformationen. Denne ynde Puseviterne ikke, og nu kommer der paa Bane en Gjenstand, hvori de ere enige med Chartisterne. Allerede Flere have henledet Opmærksomheden derpaa, at de confiscerede Kirkeeiendomme ei bortskienkedes som Gave, men som trugt : anbetroet Gods, med den udtrykkelige Bestemmelse: "Til Bedste for de Fattige, og saaledes retlig kunne reclameres til dette Øiemed. Den hovedrige Familie Bedford, hvortil John Russell hører, ere tilligemed mange Whigfamilier i Besiddelse af saadanne oprindelige geistlige Besiddelser, og det er ingenlunde umuligt, at Tories og Kirken engang i Tiden kunde forene sig med de lavere Folkeklasser, der hade de uhøielige Whigs, og – naar de lavere Klassers store Nød skulde vedvare eller end og stige - istemme et Ramaskrig om Restitutionen af Kirkegodser efter sammes oprindelige og endnu ei ophævede Bestemmelse. Da den bekjendte legitimistiske Marquis de Dreux Breve i Pairskammeret ivrede imod det af Hertugen af Broglie forfattede Udkast til en Adresse, udhævede han ved at omtale de udenrigske Staters Souperainer – navnligen Kongen af Preussen, – denne oplyste Monarch, der er fremtraadt som Gjenopretter af den tydske Nationalitet." Taverne des deur Mondes, en Restauration i Paris under Jorden, hvor 2000 Personer kunne spise meget slet og meget hurtigt, og som nærdeleshed udmærket sig ved sine alenlange skrydende Spisesedler, har i de sidste Dage bebudet følgende Retter - sande Lækkerbidskener for Gourmands: Bisamkøller, norske Bjørnekøller. Endelig foranstaltes sammesteds Souper a la Regence a 3 Fres.
Viborger Samler, 1843-02-09
Om Udbyttet af Guld i det russiske Rige for Aaret 1842 har A. v. Humholdt meddeelt Academie des Seiences i Paris Oplysninger. Udbyttet udgjorde i forrige Aar 16000 Kilogrammer, hvoraf 7846 K. komme paa Siberien. En kæmpemæssig Guld-Pexite fandtes ved Bækken TachkonTargunk, i en Dybde af 3 Metres. Den veier 36 K. og opbevares i Bjergværkscorpsets Museum i St. Petersborg.
Viborger Samler, 1843-02-09
En mærkværdig Opfindelse ere de af Glas vævede Tapeter. Franskmændene Dubus og Bonnet have nemlig bragt det saavidt, at de kunne udspinde Glas til lige saa fine Traade som den fineste Silke, og dermed virke de prægtige Stoffer, der med Hensyn til Elegants og Glands kunne sættes ved Siden af de skjønneste virkede Guld-og Sølvbrocader. Tapeter til Værelser af hiint Stof overgaae i Glands Tapeter af Guld-og Sølvfløiel, og koste desuden langt mindre. En Alen Guldfløiel betales med 300 Fres., og Stofferne af Glas kun 30 a 40 Fres. pr. Alen.
Viborger Samler, 1843-02-09
Fra Berlin meldes, at en af denne Stads dueligste Mechanikere, Uhrmager Leonhard, har opfundet et electrogalvaniske Uhr, ved Hielp af hvilket man paa det nøiagtigste kan bestemme den Vei, som et Legeme kan tilbagelægge i en vis Tid. Dette Uhr er anvendt for at udfinde Kanonkuglers Fart i et Secund. Ved en meget sindrig Mechanisme bevæger Pendulen sig, naar Skytset affyres, og naar Kuglen træffer Skiven, leder en Traad en electro-galvanisk Gnist tilbage, der bringer Uhret til at staae.
Viborger Samler, 1843-02-09
Jndenlandske Efterretninger.
Viborger Samler, 1843-02-09
Kjøbenhavn. J "Dagen" læses det udkomne Ceremoniel, der efter allerhøieste Befaling skal iagttages ved Bisættelsen af Hs. Høifyrstelige Durchlauchtighed, høisalig Prinds Frederik August Emil af Slesvig=Holsteen=Sønderborg-Augustenborg, i St. Petri Kirkes Capel den 9de De.
Viborger Samler, 1843-02-09
Under 30te Decbr. f. A. er der udkommet en Forordning angaaende Udstedelsen af en ny Stempeltaxt for Hertugdommene Slesvig og Holsteen.
Viborger Samler, 1843-02-09
Ifølge de senest modtagne Efterretninger var vor Landsmand, Missionairen L. D. Hass, den 1ste Decbr. f. A. ankommen over Constantinopel til Smyrna, netop tvende Maaneder efter hans Afreise fra Kbhavn. Han havde endnu ikke erholdt Bopæl, og beretter, at Huusleilighederne der ere meget dyre, men Levnetsmidlerne derimod godt Kjøb. J Constantinopel, hvor han opholdt sig i den sidste Uge af November, havde han været ombord hos en dansk Skibscapitain fra Svendborg, der fra Constantinopel agtede sig til Smyrna. Ligeledes var Missionair Hass i Constantinopel stødt sammen med den af os tidligere omtalte Æventyrer Mathiessen fra Aabenraa, der nylig var gaaet over til den mahumedanske Tro. Hr. Hass og Familie samt Ledsager Seminarist Kold glædede sig alle ved den bedste Helbred. (Dag.)¬
Viborger Samler, 1843-02-09
J en polemisk Artikel imod Prof. P. Hjorth, der i Kjøbenhavnsposten, skulde have beskyldt sin første Fore fatte og første Medlem af Universitetsdirectionen, Conferentsr. Engelstoft, for at have forraadt Embedshemmeligheder, og for hvilken Forbrydelse "Dagen truer Hr. Professoren med at komme i Berørelse med Censort4 erklærer det nævnte Blad tillige, at den offentlige Mening dog er den bedste Censør. Hvilket betydeligt Avancement for den liberale Sag. (Aalb. Av.)¬
Viborger Samler, 1843-02-09
J Søndags Formiddag døde Professor O. V. Kielsen, Lector i Mathematik og Astronomie ved Sorø Academie, efter længere Tids Svagelighed i en Alder af 68 Aar. Han har været Lærer ved Academiet fra dets Gjenoprettelse af i Aaret 1822, men i det sidste Aar gjorde han, paa Grund af Svagelighed, ikke Tjeneste, idet Adjunet Mundt havde overtaget hans Forretninger. (Bl. T.)Hr. Jørgensen Jomtou beretter i Loll. Falst. Av.,at Ulfeldts Familie sandsynligt er forsvunden fra Jordens Overflade: hans Sønnesøns Palais i Wien beboedes ifjor af den danske Gesandt, hans Landsted ved Luxemborg var kjøbt af Keiseren, og Jngen vidste Noget om Familien.
Viborger Samler, 1843-02-09
Odense. Mølleren i Lindelse paa Langeland, som var mistænkt for at have myrdet et Fruentimmer, og som har siddet arresteret i Rudkjøbing siden den 10de Octbr. f. A., gik igjen ud af Arresten den 7de Januar, ligesom han gik derind, mod tilstrækkelig Caution, som der siges, ifald Gouvernementet maatte ansee det fornødent, for Exemplets og den offentlige Sikkerheds Skyld, at lade denne Misgierning komme til fornyet Undersøgelse. Venner af Sandheden og Loven, af Orden og Freden, længes efter, at den Nat, som endnu ruger over denne Mørkets Gjerning, snart maatte vige for Justitiens Dag. (O. T. A.)
Viborger Samler, 1843-02-09
I Hempels Avis spørger en Jndsender vel med Grund: Skulde det ikke være ønskeligt, at det Brænde, der skal leveres til Skolerne og de øvrige offentlige Indretninger i Communen, blev bortliciteret.
Viborger Samler, 1843-02-09
J Altona er arresteret en Falskmøntnerbande, som var i Begreb med at gjøre spanske Piastre og franske 5 Francstykker.
Viborger Samler, 1843-02-09
Apotheket i Pløen er under 16de December forrige Aar tillagt Navn af Hofapothek.
Viborger Samler, 1843-02-09
Under Jndsendt læses Følgende i Veile Avis, underskrevet: "En Laugsmand, Der skal paa Raadstuen snart vælges en Borgerrepræsentant. Ved denne Leilighed har jeg saadan for mig selv opsat et Par Ord, som maaskee nogen af mine Laugsbrødre kunde have Lyst at læse. Jeg har tænkt paa, hvordan skal en Borgerrepræsentant være beskaffen, og her ere mine Tanker: 1) En Borgerrepræsentant, mener jeg, maa først og fremmest være en Mand (en Kone duer min Sæl ikke), som har Forstand paa de Ting, han skal have at gjøre med. Han maa kjende nøie til Byens offentlige Jndretninger og kunne varetage deres Tarv, naar en eller anden Hallunk til Skade for dem vil gjøre sine Hoser grønne. 2) Maa have et klart Hoved, som kan give klare Tanker. Af en muddret Flaske skienkes ingen klar Aqvavit. Skal den først løbe gjennem en Klud, saa gaaer Geisten Fanden i Vold. 3) Maa være en Mand, der kan staae paa sine egne Been, som giør hvad Ret er og skyer den Teusel nicht. Forstaae mig ret; maa hverken ligge i Stores eller Riges Lommer. Der er det ude med Veiret. Uden Veir, uden Liv. Gisper Du først, min Broer, saa ligger Du med Næsen iveiret. 4) Maa have Haar paa Tænderne og Been i Næsen, som man siger, og hverken bryde sig om Øeer eller Povl, naar en gavnlig Sag skal forsvares. En god Samvittighed giver godt Mod. "Panden fri, Dreng fale min gamle Mester, see mig stivt i Øinene, hvis ikke faaer Du en paa Planeten." 5) Maa ingen Hvishvas være, der snakker mere end handler. Af Præk kommer Præk. Storpraleri gielder til Wandsbeck. Det er en Ynk, siger gamle Peer Syv, at høre en L., hoste. 6) Maa fremfor Alt være en ærlig Mand, der mener med det, han siger. En Ræv i Nakken bider Hul i Frakken, sale Skrædderen til Smeden. – See her, mine Venner, har J mine Tanker; har J dem bedre, saa kom frem med dem. - Veile, den 5te Februar 1843. Klokker og Førstelærer ved Borgerskolen i Thisted, Hr. Bech, har under 28de Januar ladet efterstaaende Annonee indføre i Byens Avis: "Da jeg er saa lykkelig, som Lærer i en Række af 36 Aar, at have nydt tvende Kongers, trende Biskoppers, sex foregaaende Provsters og tolv Præsters, samt fra Kjøbenhavn, Høikongelige Directioners umiskjendelige Bifald; men jeg hører sige: at Enkelte nu have ifinde at dadle min Underviisning; saa er min tjenstærbødigste Begjæring til Enhver, som attraaer nogen Anke, at vilde behage at lade mig denne skriftlig ihændekomme, paa det at jeg, ved at lade Sandheden tale for mig, kunde stille baade dens Elskere og Modstandere i fornødent Lys At der til Thisted, siger Byens Avis af 28de Januar, ifølge paalidelig Opgivelse, er i Aaret 1842 indført fra indenlandske Stæder 229,736 Potter Kornbrændeviin, synes at bevise, at Landbrænderiernes Antal er aftaget; ligesom det ogsaa foranlediger det Ønske, at et Damp brænderi maatte blive anlagt her paa Stedet, der vist vilde svare god Regning for en Entrepreneur, som besidder det tilstrækkelige Fond, og tillige være til Fordeel for Byen og dens Omegn.
Viborger Samler, 1843-02-09
Stænderdeputeret L. Borberg opfordrer igjennem Thisted Avis Dhrr. By= og Herredsfogder til at have et vaaget Øie med 2 a 3 (allerede fra Horsens=Egnen bekjendte, Hølee-Kræmmere, som, under Foregivende af at være Commissionairer for en Fabrik i Hause, drage her igjennem Jylland med deres Varer, som de, under allehaande, vistnok bedrageriske Foregivender, lokke Folk til at kjøbe og betale i dyre Domme, nemlig med 4 Rbd. foren Hakkelsekniv, der ellers kan kjøbes for 5 a 6 Mk.;men som de rigtignok paastaae er forfærdiget af Klinge staal og kan bruges i over 20 Aar, hvorefter Stumperne endda skulle være gode til at forarbeide Barbeerknive af. (!) Senest skulle disse Personer have havt deres Oplag i Thisted. Under en heftig Storm, med Snee og Hagel, i Torsdags Aftes, lynede og tordnede det i Thisted, Vandet i Fjorden steeg saa høit, at det endog gik op i Gaderne. Onsdagen den 25de Jan, blev paa de saakaldte Torslev Holme i Liimfjorden vesten for Øland fundet et Liig. Omtrent en 3 Uger for Liget fandtes, havde nogle Fiskere fra Kokkedals Gods seet en heel Deel Ørne forsamle sig paa Holmen, hvilket ledede til Opdagelsen. Da Liget fandtes havde Ørnene ogsaa næsten tildeels spoleret det, saa alt Kjødet var borte og kun Skind og Been tilbage. Klæderne vare ogsaa for Størstedelen itu revne. Disse bestode af en hvid Trøie, blaa Vest, hvori fandtes 2 Mk. 4 1/2 s. dansk Mynt, hvide Beenklæder, blaastribet Skjorte samt Skoe og Strømper. Hvo den Fundne var, er ikke bekjendt, men sandsynligviis har han været Sømand. Han blev jordet paa Torslev Kirkegaard Søndagen den 29de Januar. (Aalb. Av.)
Viborger Samler, 1843-02-09
Diligencen, som Natten imellem Mandag og Tirsdag passerede igjennem Randers til Aarhuus, har atter havt Uheld. Denne Gang skal et Hjul være gaaet itu ved Spørring, hvorved endeel af Passagererne (ialt 10), som ikke kunde rummes i den medfulgte Bivogn, maatte befordres til Aarhuus paa aabne Vogne. (Rd. Av.)
Viborger Samler, 1843-02-09
Ledige Embeder. 2de Adjunct-Pladse ved Herlufsholms Skole. Efterretning om et ledigt geistligt Embede.
Viborger Samler, 1843-02-09
Gladsaxe og Herløv Sognekald; dette Embede, som efter den gamle Angivelse er anslaaet til 367 Rd., har nu følgende Jndtægter: 1) Præstekorntienden af 610 Tdr. Hartkorn, der ydes deels efter confirmeret Forening, deels efter Accord, med c. 490 Tdr. Byg. 2) Refusion 15 Tdr. Byg og 10 Rbd. 3) Qvægtiende og Smaaredsel c. 100 Rbd. 4) Offer og Accidentser c. 500 Rbd. 5) J Afgift for bortsolgt Areal af Præstegaardens Jord haves 32 Tdr. 3 Skpr. 1 Fdkr. Rug og ligesaa meget Byg. 5) Præstegaardens Tilliggende staaer for 12 Tdr. Hartkorn med et Areal af 49 Tdr. Land, hvoraf 40 Tdr. Ager og Eng, det Øvrige Tørvejord, 7) Høstdage af c. 140 Personer. 8) En Favn BøgeBrænde aarligt af de Kongelige Skove, 9) 1/5 af Bankhæftelsen er indfriet med 400 Rbd. af en Kaldet tilhørende Kapital, hvoraf endnu er tilbage 145 Rbd. – De Kongelige Skatter udgjøre c. 200 Rbd.; Landemodserpenser 20 Rbd. Til Universitetet vil der blive at svare aarlig 6 Tdr. 7 Skpr. 1 Fdkr. Rug, 8 Tdr. Byg, 10 Lam a 18 s. og 10 Gæs a 16 s. Af en Byggegield resterer 747 Rbd. 4 s., som afdrages med 137 Rbd. 4 s. aarlig. Artillerihest holdes.
Viborger Samler, 1843-02-09
Handels-Efterretninger. Det aabne Vand og urolige stormfulde Veir, med Regn og mørke Nætter, har været ret gunstigt for Laxesiskeriet i Vinter paa Randers Fjord. Jmidlertid har Fangsten dog ikke været af den Betydenhed, at den hidtil har kunne have nogen Jndflydelse paa Priserne.